שלום. שמי נטע ואני אוהבת לשרוף דברים. זאת מין מחלה. נדמה לי שקוראים לה פירומניה. דחף בלתי נשלט להעלות הכל באש ולהתבונן בשריפה...  הלהבות מהפנטות אותי.  כשאני מסתכלת עליהן אני רואה אנשים: ילדים, זקנים ומבוגרים מתים, אחד אחד, כמו זבובים. אני שונאת אנשים. עד כדי כך שאני מעדיפה להסתגר בחדר ולשרוף כל מה שבא ליד במקום לצאת החוצה ולשחק אותה בנאדם נורמלי. לא יילך. ותמיד יבוא רגע, ואימא שלי תיכנס לחדר ותצרח עליי שאני חולת נפש ושאני צריכה להיות במוסד סגור. ושצריך להעיף אותי מהבית לפני שמשהו יקרה. אולי היא צודקת. אולי תגידו שזאת זעקה לתשומת לב... אולי תגידו שאני באמת לא נורמלית... אולי תמשכו בכתפיים ותפנו ליצירה אחרת... לא איכפת לי. אני פשוט אוהבת אש. ואני רואה אתכם נשרפים למוות.